بهشهر

بِهْشَهر، مازرون ِشرقی شهرون جه هسته که بهشهرِ شهرستون مرکز هسته. این شهر ره گذشته «اشرف یا اشرف‌البلاد» گاتنه و انقلاب په ونه نوم بهشهر بیّه. بهشهرِ انار مشور هسته.

 تاریخ 
بندانگشتی|راست|اتا هارشا بهشهرِ چهل‌ستون باغ جه ژول لورن جه، ۱۸۴۸ میلادی.
قدیمی‌ترین آثاری که آدمون جه مازرون و شمال دله پدا هاکردنه، بهشهر ِاطراف درنه. هوتو و کمربند غار یا گوهرتپه از قدیمی‌ترین جائونی هستنه که ایران دله وجود دارنه و ۱۰۰۰۰ سال قبل از میلاد شنه.

برخی گانّه تمیشه، نامیه، پنج هزاره، آسیابسر و غیره بتونّه همینجه که اسا بهشهر دَره، بی‌بائن ولی این شهری که اسا دَره ره گت عباس شاء اون گادِر که تبرستون ره فتح هاکرده بساته و دلیلش این بی‌یه که ونه مار، که ونه نوم اشرف بی‌یه، اینجه آدم بی‌یه. شاه عباس شهر نوم ره اشرف‌البلاد، یعنی بتترین و شریف‌ترین شهرها بی‌یشته و کم‌کم وه ره خلاصتاً باتنه «اشرف».

انقلاب بیّه په بهشهر نوم ره بی‌یشتنه «بهشهر» که همون اشرفِ فارسی‌بیی دگاردست هسته. بعضی گانّه چون محمدرضاشاءِ خاخِر نوم اشرف پهلوی بی‌یه، این شهرِ نوم ره عوض هاکردنه.

 توریسم 
اشرف توریستی جائون خله دانه؛ صفی‌آباد کاخ، عباس‌آباد، سنگ نو و... واری.

اشرفِ انار این شهرِ سوغات هسته و ونه اکبرجوجه هم معروفه.
دریای چهار فصل (دریا کوچیک) یکی از مکان های تفریحی خله جالب و دیدنی بهشهر هسته که همه سال یتا خله مسافر شونه اونجه ره اشنه و تفریح کانده.

 منابع 

رج:بهشهر شهرستان

رج:مازرون اوستان شهرون